

**ตัวอย่างประกาศจ่ายเงินค่าตอบแทนผู้ประดิษฐ์หรือผู้ปฏิบัติงานที่สร้างผลงานวิจัยหรือผลงานทางวิชาการ**

**(ร่าง) ประกาศมหาวิทยาลัยมหิดล/ชื่อส่วนงาน..........................**

**เรื่อง หลักเกณฑ์และอัตราค่าตอบแทนแก่ผู้ปฏิบัติงานที่สร้างผลงานวิจัย/ผลงานวิชาการ**

**ที่ได้รับการตีพิมพ์ในวารสารวิชาการระดับชาติและระดับนานาชาติ**

**พ.ศ. ....**

**...................................................**

เพื่อให้/โดยที่เป็นการสมควรกำหนดหลักเกณฑ์และอัตราการจ่ายเงินค่าตอบแทนสำหรับผลงานวิจัยและผลงานวิชาการ ที่ได้รับการตีพิมพ์ในวารสารวิชาการระดับชาติและระดับนานาชาติ เพื่อสนับสนุนและส่งเสริมให้คณาจารย์และบุคลากรของ ชื่อส่วนงาน ตีพิมพ์ผลงานวิจัยเผยแพร่ในวารสารวิชาการระดับชาติและระดับนานาชาติ

อาศัยอำนาจตามความในข้อ ๑๔.๓.๘ และข้อ ๑๕ ของประกาศมหาวิทยาลัยมหิดล เรื่องหลักเกณฑ์และวิธีการรับเงิน การเก็บรักษาเงิน การเบิกเงิน การจ่ายเงิน และการควบคุมดูแลการจ่ายเงิน พ.ศ. ๒๕๕๑ และ  
ที่แก้ไขเพิ่มเติม ซึ่งออกตามความในข้อ ๓๘ ของข้อบังคับมหาวิทยาลัยมหิดลว่าด้วย การบริหารงบประมาณและการเงิน พ.ศ. ๒๕๕๑ และที่แก้ไขเพี่มเติม อธิการบดี/คณบดี/ผู้อำนวยการ............................... โดยความเห็นชอบของคณะกรรมการบริหาร มหาวิทยาลัยมหิดล/คณะกรรมการประจำ.......................... ในการประชุมครั้งที่ .../... เมื่อวันที่ ... .... พ.ศ. .... จึงออกประกาศไว้ดังต่อไปนี้

ข้อ ๑ คุณสมบัติของผู้มีสิทธิขอรับเงินค่าตอบแทน

๑.๑ เป็นบุคลากรของ (คณะ/วิทยาลัย/สถาบัน/สำนัก)

๑.๒ มีชื่อในผลงานวิจัยหรือบทความทางวิชาการเป็นชื่อแรก

ข้อ ๒ ลักษณะของผลงานวิจัย/ผลงานทางวิชาการ ที่มีสิทธิขอรับเงินรางวัล

๒.๑ เป็นผลงานที่มีชื่อคณะ/วิทยาลัย/สถาบัน/ศูนย์ เป็นที่อยู่ของผู้ตีพิมพ์และคณะ/วิทยาลัย /สถาบัน/ศูนย์ เป็นเจ้าของผลงาน และต้องไม่เคยได้รับรางวัลในลักษณะเดียวกันจากส่วนงานอื่นของมหาวิทยาลัยมหิดลมาก่อน

๒.๒ ผลงานตีพิมพ์ต้องไม่เป็นส่วนหนึ่งของการศึกษาเพื่อปริญญา

๒.๓ เป็นบทความที่ตีพิมพ์มาเผยแพร่มาแล้วไม่เกิน ...... เดือน โดยนับตั้งแต่บทความได้รับการตีพิมพ์จนถึงวันที่คณะ/วิทยาลัย/สถาบัน/ศูนย์ได้รับคำขอรับเงินรางวัล

๒.๔ เป็นบทความที่จัดทำขึ้นโดยใช้ข้อมูลที่ผู้ขอรับเงินรางวัลได้ทำการศึกษา ค้นคว้า และวิจัยด้วยตนเองหรือมีส่วนร่วมในการวิจัยนั้นในฐานะผู้วิจัยหลัก กรณีมีผู้ร่วมตีพิมพ์หลายท่าน ให้ทุกท่านลงนามรับรอง/รับเงินในเอกสารขอรับเงินรางวัล

๒.๕ มีรูปแบบของบทความวิจัย ครบถ้วน คือ ต้องประกอบด้วยบทคัดย่อ บทนำ เครื่องมือ  
ในการวิจัย วิธีการ ผลการวิจัย สรุปอภิปราย และเอกสารอ้างอิง หรือตามรูปแบบ บทความวิชาการที่เป็นที่ยอมรับของสาขา วิชาการนั้น ๆ ยกเว้นบทความประเภทรับเชิญ หรือบทความปริทัศน์

ข้อ ๓ อัตราค่าตอบแทนของผลงานวิจัย/บทความวิชาการ

๓.๑ ผลงานวิจัย/บทความวิชาการ ที่ได้รับการตีพิมพ์ในวารสารวิชาการระดับนานาชาติที่มีอยู่ในฐานข้อมูลของ ISI และฐานข้อมูล SCOPUS ผลงานละ ...................... บาท

๓.๒ ผลงานวิจัย/บทความวิชาการ ที่ได้รับการตีพิมพ์ในวารสารวิชาการระดับนานาชาติที่  
ไม่อยู่ในฐานข้อมูลของ ISI และฐานข้อมูล SCOPUS แต่มีคุณสมบัติตามเกณฑ์ของคณะอนุกรรมการของสำนักงานคณะกรรมการอุดมศึกษา ผลงานละ ................ บาท

๓.๓ ผลงานวิจัย/บทความวิชาการ ที่ได้รับการตีพิมพ์ในวารสารวิชาการระดับชาติที่ผ่านเกณฑ์ของคณะอนุกรรมการของสำนักงานคณะกรรมการอุดมศึกษา ผลงานละ ................ บาท

๓.๔ ผลงานวิจัย/บทความวิชาการ ที่ได้รับการตีพิมพ์ในวารสารวิชาการระดับชาติที่ไม่ได้อยู่  
ในเกณฑ์ของคณะอนุกรรมการของสำนักงานคณะกรรมการอุดมศึกษา แต่เป็นวารสารระดับสถาบันขึ้นไป   
ผลงานละ ......... บาท

ข้อ ๔ การยื่นขอรับเงินรางวัลในการตีพิมพ์ผลงานวิจัยและผลงานทางวิชาการ

๔.๑ ให้ผู้ประสงค์ขอรับเงินรางวัลกรอกข้อมูลให้ครบถ้วนตามแบบคำขอรับค่าตอบแทน   
แนบท้ายประกาศนี้ และส่งผ่านหน่วยงานต้นสังกัดไปยัง งาน............................ สำนักงานคณบดี

๔.๒ ส่งแบบคำขอรับค่าตอบแทน และผลงานที่ได้รับการตีพิมพ์ และวารสารที่ตีพิมพ์ผลงานวิจัยและผลงานทางวิชาการดังกล่าว จำนวน .......ชุด มายัง ฝ่าย....................... คณะ/วิทยาลัย/สถาบัน/ศูนย์

ข้อ ๕ ให้ฝ่าย................. ส่งแบบคำขอรับเงินค่าตอบแทน และผลงานวิจัย/บทความวิชาการ ไปยังคณบดี/ผู้อำนวยการ หรือรองคณบดี/รองผู้อำนวยการที่ได้รับมอบหมายจากคณบดี/ผู้อำนวยการ พิจารณาอนุมัติ และจ่ายเงินภายใน................วันนับแต่วันที่ได้รับอนุมัติ

ข้อ ๖ ในกรณีที่มีปัญหาเกี่ยวกับการปฏิบัติตามประกาศนี้ ให้ อธิการบดี/ หัวหน้าส่วนงาน  
มีอำนาจวินิจฉัยสั่งการให้ปฏิบัติตามที่เห็นสมควรและถือเป็นที่สุด

ข้อ ๗ การจ่ายเงินค่าตอบแทนตามประกาศนี้ให้เบิกจ่ายจากเงินรายได้ของมหาวิทยาลัย   
/ชื่อส่วนงาน ตามข้อบังคับมหาวิทยาลัยมหิดลว่าด้วย การบริหารงบประมาณและการเงิน พ.ศ. ๒๕๕๑ และที่แก้ไขเพิ่มเติม

ทั้งนี้ ตั้งแต่บัดนี้เป็นต้นไป/ ตั้งแต่วันที่ ... ....พ.ศ. .... เป็นต้นไป

ประกาศ ณ วันที่ ... ... พ.ศ. ....

(..........................................................................)

อธิการบดีมหาวิทยาลัยมหิดล  
คณบดีคณะ/วิทยาลัย...

ผู้อำนวยการสถาบัน/ศูนย์....